
Ehituslubade väljastamine 
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 13.02.2014.a Rahu tn 3 kinnistu omanikult ehitusloa väljastamise taotlus (dok. reg nr. 1450/1-16) hoone fassaadide osaliseks rekonstrueerimiseks (administratiivhoone osa välisseinte soojustamine, katusekate ning akende ja välisuste asendamine);

1.2. 26.02.2014.a ehitusloa väljastamise taotlus (dok. reg nr. 1867/1-16) Aleksander Puškini tänav T1 kinnistule A. Puškini tänava ja Peetri platsi vahelises skvääris bussiootepaviljoni koos viie müügikioskiga püstitamiseks;

1.3. 19.02.2014.a Kaste tn 2 kinnistu omanikult ehitusloa väljastamise taotlus (dok. reg nr. 1675/1-16) aiamaja ja majandushoone püstitamiseks;

1.4. 04.02.2014.a Lõuna tn 41 kinnistu omanikult ehitusloa väljastamise taotlus (dok. reg nr. 1122/1-16) aiamaja laiendamiseks ja rekonstrueerimiseks. 14.02.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks;
1.5. 19.02.2014.a Pärna tn 23 kinnistu omanikult ehitusloa väljastamise taotlus (dok. reg nr. 1679/1-16) aiamaja püstitamiseks;
1.6. 28.01.2014.a OÜ VKG Elektrivõrkude poolt ehitusloa väljastamise taotlus (dok. reg nr. 882/1-16) Tallinna mnt 41, Uus põik 4, Aasa tänaval, 4.Roheline 8 ja 13 ning 4.Roheline tänaval elektri maakaabelliini ehitamiseks ja alajaama püstitamiseks. 07.02.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.

1.7. 04.02.2014.a Parve tn 6 kinnistu omanikult ehitusloa väljastamise taotlus (dok. reg nr. 1107/1-16) üksikelamu püstitamiseks koos vajalike tehnorajatistega. 14.02.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.
1.8. 26.02.2014.a Õlelille tn 126 kinnistu omanikult ehitusloa väljastamise taotlus (dok. reg nr. 1873/1-16) aiamaja püstitamiseks.

Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Rahu tn 3 hoone fassaadide osaliseks rekonstrueerimiseks (administratiivhoone osa välisseinte soojustamine, katusekate ning akende ja välisuste asendamine);
3.2. Aleksander Puškini tänav T1 kinnistule A. Puškini tänava ja Peetri platsi vahelises skvääris bussiootepaviljoni koos viie müügikioskiga püstitamiseks;
3.3. Kaste tn 2 aiamaja ja majandushoone püstitamiseks;
3.4. Lõuna tn 41 aiamaja laiendamiseks ja rekonstrueerimiseks;

3.5. Pärna tn 23 aiamaja püstitamiseks;

3.6. Tallinna mnt 41, Uus põik 4, Aasa tänaval, 4.Roheline 8 ja 13 ning 4.Roheline tänaval elektri maakaabelliini ehitamiseks ja alajaama püstitamiseks;
3.7. Parve tn 6 üksikelamu püstitamiseks koos vajalikke tehnorajatistega;
3.8. Õlelille tn 126 aiamaja püstitamiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

